open-index/open-wikipedia-markdown huggingface dataset:
Postalveoliniai priebalsiai

**Postalveoliniai priebalsiai** – priebalsiai, kuriuos tariant liežuvis užpakalinę alveolių dalį liečia šiek tiek toliau, nei tariant alveolinius priebalsius, tačiau nepriartėja prie kietojo gomurio tiek, kaip tariant palatalinius priebalsius.

Išskiriamas postalveolinių pučiamųjų ir afrikatų pogrupis, vadinamas palataliniais alveoliniais priebalsiais, šis pogrupis įtrauktas į toliau pateiktą pavyzdžių lentelę. Palataliniai alveoliniai ir retrofleksiniai priebalsiai pagal savo artikuliacijos vietą irgi yra postalveoliniai, tačiau TFA lentelėje jiems skiriama sava skiltis ir jie nagrinėjami atskirai.

## TFA pavyzdžiai
Į TFA įtraukti šie palataliniai alveoliniai švilpiamieji priebalsiai, afrikatos ir postalveoliniai spragsimieji:

## Išnašos
Aproksimantai

**Aproksimantai** – kalbos garsai, kuriuos tariant kalbos padargai priartėja vieni prie kitų, tačiau ne tiek glaudžiai ir artikuliauojama ne tiek tiksliai, kad susidarytų triukšmas, šlamesys. Taigi, aproksimantai užima tarpinę padėtį tarp pučiamųjų priebalsių, tariamų su šlamesiu, ir balsių, tariamų be šlamesio. Aproksimantams priklauso tokie garsai, kaip [ɹ] ( 'ramybė'), pusbalsiai [j] () ir [w] (), šoninis [l̪] ().

## TFA sąrašas
Dalinis TFA aproksimantų sąrašas:
;Viduriniai aproksimantai
* abilūpinis aproksimantas [β̞] (įprasta rašyba [β])
* lūpų dantinis aproksimantas [ʋ]
* dantinis aproksimantas [ð̞] (įprasta rašyba [ð])
* alveolinis aproksimantas [ɹ]
* postalveolinis aproksimantas [ɹ̠]
* retrofleksinis aproksimantas [ɻ]
* palatalinis aproksimantas [j]
* gomurinis aproksimantas [ɰ]
* liežuvėlinis aproksimantas [ʁ̞] (įprasta rašyba [ʁ])
* faringalinis aproksimantas [ʕ̞] (įprasta rašyba [ʕ])
* epiglotalinis aproksimantas [ʢ̞] (įprasta rašyba [ʢ])

;Šoniniai aproksimantai
* skardusis alveolinis šoninis aproksimantas [l]
* duslusis alveolinis šoninis aproksimantas [l̥]
* retrofleksinis šoninis aproksimantas [ɭ]
* palatalinis šoninis aproksimantas [ʎ]
* gomurinis šoninis aproksimantas [ʟ]
* dantinis šoninis aproksimantas [l̪]
;Dvejopos artikuliacijos aproksimantai
* skardusis lūpų gomurinis aproksimantas [w]
* duslusis lūpų gomurinis aproksimantas [ʍ]
* lūpų palatalinis aproksimantas [ɥ]
* veliarizuotas alveolinis šoninis aproksimantas [ɫ]

## Išnašos
Samson Bolaji Ajayi

**Samsonas Boladži Adžaji** (*Samson Bolaji Ajayi*; g. 1999 m. kovo 3 d.) – Nigerijos futbolininkas, vidurio saugas.

## Karjera
Karjerą pradėjo gimtinėje. 2021 metų vasarį iš „Real Sapphire“ ekipos persikėlė į „Glacis United“ (Gibraltaras). Per dvidešimt septynerias rungtynes pasižymėjo trimis įvarčiais. 

Nuo 2022 m. atstovavo KFC „Kalna nad Hronom“ klubui (Slovakija), kur pasižymėjo trimis tiksliais smūgiais.

2023 m. vasarą persikėlė į Gibraltaro čempionų Lincoln Red Imps klubą. Su „Red Imps“ tapo šalies čempionu, laimėjo futbolo taurę bei rungtyniavo UEFA Čempionų lygos ir Konferencijų lygos atrankose.

### FC Hegelmann
2024 m. rugpjūčio 10 d. oficialiai pranešta, kad futbolininkas atstovaus Kauno rajono „Hegelmann“ klubui.<

2024 m. rugpjūčio 16 d. debiutavo A lygos rungtynėse prieš Gargždų „Bangą“.

2025 m. sausio 5 d. oficiali klubo svetainė pranešė, kad atsisveikino su dviem saugais (Felipe Brisola ir Samson Bolaji Ajayi).

### FK Babrungas
2025 m. pradžioje prisijungė prie FK Babrungas, tačiau 2026 m. sausio pradžioje klubas pranešė kad šiame sezone žaidėjas nebežais.

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai, įvertinimai
;  su Lincoln Red Imps
*  **Čempionas (1):** 2023–2024 m.
*  **Nugalėtojas (1)**: 2023–2024 m.

;  su FC Hegelmann
*  **Antroji vieta (1):** 2024 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Mikalojus Novikas

**Mikalojus Novikas** (1940 m. balandžio 19 d. Vilniuje – 2022 m. gruodžio 11 d. Vilniuje) – Lietuvos kompozitorius, muzikos pedagogas.  Populiarių estradinės muzikos kūrinių autorius, daugelio pramoginių dainų konkursų žiuri pirmininkas, narys. Sūnus – kompozitorius, džiazo atlikėjas Artūras Novikas.

## Biografija

1956 m. baigė Vilniaus 3-ąją vidurinę mokyklą. 1954–1958 m. mokėsi Vilniaus J. Tallat-Kelpšos muzikos mokykloje, kur Jurgio Gaižausko klasėje mokėsi muzikos teorijos ir kompozicijos. 1963 m. baigė Lietuvos konservatoriją (Antano Račiūno kompozicijos klasę). 

1960–1982 m. dėstė teorines disciplinas Vilniaus J. Tallat Kelpšos muzikos mokykloje, 1985–1993 m. buvo jos direktorius. Kartu 1968–1992 m. dirbo pedagoginį darbą ir Lietuvos konservatorijoje. 

1982–1985 m. buvo Vilniaus kultūros mokyklos direktorius. 1993–2005 m. dėstė teorines disciplinas Vilniaus konservatorijoje, 1993–1998 m. vadovavo šiai mokymo įstaigai. 2001–2002 m. dirbo muzikos pedagogu Vievio meno mokykloje. 

1967 m. tapo Lietuvos kompozitorių sąjungos nariu. 1966–1968 m. buvo Lietuvos radijo laidų apie džiazą vedėjas.

1963 m. sukūrė šeimą. Žmona Irena Kudabaitė – chorų diridentė, vokalo pedagogė. Išaugo du vaikai: sūnus Artūras (g. 1965 m.) ir duktė Ingrida (g. 1968 m.). 

## Kūryba

M. Novikas parašė apie 500 skirtingų žanrų kūrinių. Kūrė pjeses fortepijonui, romansus, kūrinius chorams, liaudies instrumentų orkestrams, estradiniams ansambliams. 

Kompozitorius labiausiai žinomas savo estradinėmis dainomis, buvo daugelio populiarių pramoginių dainų autorius („Žalioj stotelėj“, „Putinai“, „Gera“, „Devynbalsė“ pagal Antano Saulyno žodžius). Jo kūryboje skamba rumbos, sambos, tango ritmai, svingo ir džiazo muzikos elementai. Sukūrė pirmąją lietuvišką bosanovą („Pavasariška kelionė“ pagal Petro Gaulės žodžius, 1964).

M. Noviko dainos išleistos įvairiuose rinkiniuose Lietuvoje ir užsienyje (Latvijoje, Estijoje, Rusijoje, Ukrainoje, Moldavijoje, Armėnijoje, Lenkijoje). Dainas atliko Stasys Liupkevičius, Janina Miščiukaitė, Ona Valiukevičiūtė, Aleksas Lemanas, Nijolė Tallat-Kelpšaitė, operos solistai Rimantas Siparis, Romanas Marijošius, Leonidas Muraška, taip pat užsienio estrados artistai – Liudmila Senčina, Sofija Rotaru, Tynas Miagis, Jakas Joala ir kt.

Be autorinių plokštelių, kasečių, 1972 m. išleistas albumas „Mikalojaus Noviko estradinės dainos", siekęs 100 tūkst. vienetų tiražą. Surengė apie 350 autorinių koncertų Lietuvos miestuose ir miesteliuose. 

Kiti kūriniai:
* Fortepijoninis trio (1958)
* Styginių kvartetai (1958, 1961)
* 3 romansų ciklas (pagal Algimanto Baltakio žodžius, 1961) 
* Simfonijetė (1962)
* Uvertiūra (1964)
* Sonatina *giocosa* smuikui ir fortepijonui (1966)

## Įvertinimas

* Nusipelniusio meno veikėjo garbės vardas (1990)
* Metų geriausias lengvosios muzikos kompozitorius (2001)

## Šaltiniai

## Nuorodos

* Mūza ant peties. Prisimename kompozitorių Mikalojų Noviką *lrt.lt/mediateka*
Anni Rusanen

**Ani Rusanen** (; 1997 m. sausio 29 d.) – suomių futbolininkė, saugė. Žaidė Lietuvoje, atstovavo Šiaulių „Gintros“ klubui.

## Karjera
Gimė ir užaugo Suomijoje. Futbolininkės kelią pradėjo gimtojo miesto Espo klube. Vėliau studijavo JAV, bei koledžų lygoje atstovavo „William Carey“ universitetui. 

Baigusi studijas išvyko rungtyniauti į Islandiją, vėliau karjerą tęsė Italijoje.

### [[FC Gintra]]
2024 m. liepos mėn. „Gintros“ klubas oficialiai pristatė naujokę.

2024 m. liepos 28 d. debiutavo klube Baltijos moterų lygos rungtynėse prieš Talino „Florą“. Estijoje vykusiuose rungtynėse triuškinančiu rezultatu 4-0 nugalėjo šeimininkės. Futbolininkė rungtynes pradėjo ant atsarginių suolelio, o aikštėje pasirodė po keitimo antrojo kėlinio pradžioje.

## Statistika
; A lygos statistika

Spalvų reikšmės:
:  Ekipa žaidė A lygoje;

## Išnašos

## Nuorodos
* [ SOCCERWAY]
* [ FLASHSCORE]
* SOCCERDONNA
* lietuvosfutbolas.lt
Nalšios mūšis

**Nalšios mūšis** – 1229 m. nežinomoje vietovėje, įvardijamoje kaip Nalšia, įvykusios Kalavijuočių ordino ir lietuvių kariuomenės kautynės, platesnio masto Kalavijuočių ordino puolimo į pietus nuo Dauguvos prieš žiemgalius, lietuvius ir kuršius dalis.

Mūšio vieta aiškiai neįvardinta. Metraščiuose įvardijama tik kaip Nalšia, t. y. viena iš baltų žemių, Lietuvos sąjungininkių, kuri tuo metu dar nebuvo pilnai integruota į Lietuvą. Lietuvių istorikai šią vietovę siūlo lokalizuoti prie Švenčionių rajone tekančio Meros upelio. Kalavijuočiai, vadovaujami magistro Folkvino (), sumušė lietuvius. Kronikoje teigiama, kad žuvo 2 tūkst. lietuvių, kalavijuočiai pagrobė 2,5 tūkst. žirgų.

Mūšis buvo platesnio masto Kalavijuočių ordino puolimo į pietus nuo Dauguvos prieš baltus dalis. Tačiau puolimas užstrigo, nes buvo sustabdytas popiežiaus legato Balduino Alniečio. Ilgalaikėje perspektyvoje mūšis neturėjo didesnio poveikio nei Lietuvai, nei kalavijuočiams. Trumpalaikėje perspektyvoje po Nalšioje patirto pralaimėjimo Lietuvos padėtis komplikavosi. Anksčiau faktiškai kasmet rengę karo žygius į kaimynines žemes, lietuviai dar 1230 m. sausį sugebėjo surengti antpuolį į Novgorodo žemę, tačiau po jo nutraukė savo antpuolius iki pat 1238 m. (vienintelė išimtis šiame laikotarpyje – 1234 m. žygis į Novgorodo žemėje buvusią Starają Rusą). T. Baranauskas siūlo versiją, kad Nalšios kautynėse žuvo tuometinis Lietuvos valdovas (nors šaltiniuose apie tai nieko nėra minima) ir prasidėjo kovos dėl valdžios, iš kurių nugalėtoju išėjo Mindaugas.

## Literatūra

* Baranauskas, Tomas. *Lietuvos valstybės ištakos*. Vilnius: Vaga, 2000.
* Baranauskas, T. Šiaulių (Saulės) mūšis: jo reikšmė, eiga ir istorinis kontekstas, www.istorija.net, alkas.lt,2011-09-22 10:21:08
* Baranauskas, Tomas; Zaviela, Gintautas. *Saulės mūšio pėdsakų paieškos*. Vilnius, 2016.
* Baranauskas, Tomas, Mūšiai viduramžių Lietuvos istorijoje, Lituanistica, 2020. T. 66. Nr. 3(121), p. 157–188.
* Gudavičius, Edvardas, Jasas, Rimantas, Nalšia, Visuotinė lietuvių enciklopedija.
* *Livländische Reimchronik mit Anmerkungen, Namensverzeichniss und Glossar*. Hereausgegeben von Leo Meyer Paderborn. Druck und Verlag von Ferdinand Schöningh, 1876.
* Raulinaitis, Zigmas. *Lietuvos raiteliai*. Kn. 1: Kunigaikščių sąjunga. Brooklyn: Karys, 1985.

## Išnašos
Harlingenas

**Harlingenas** (*Harlingen*) gali reikšti:
* Harlingenas – miestas JAV, Teksase;
* Harlingenas – miestas Nyderlanduose.
Harlingenas (JAV)

**Harlingenas** () – miestas Jungtinėse Amerikos Valstijose, pietiniame Teksase, 45 km į šiaurės vakarus nuo Braunsvilio, Rio Grandės žemupio slėnyje. Yra oro uostas, keliai ir geležinkeliai į Braunsvilį, Makaleną, Hiustoną. Iškastas Arojo Kolorado kanalas. Vykdoma intensyvi drėkinamoji žemdirbystė (medvilnė, daržovės, citrusai). Chemijos, maisto pramonė, naftos saugyklos.

Apylinkėse yra karinė jūrų akademija (veikia nuo 1963 m.), Rio Grandės slėnio muziejus su Lono S. Džilo namu, Siks Šuter Džankšinas (rekonstruotas pasienio kaimas), konfederatų karinių oro pajėgų eskadrono ekspozicija.

2020 m. 81,7 % miesto gyventojų buvo lotynoamerikiečiai, 15,1 % – baltieji, 1,3 % – azijiečiai,0,8 % – afroamerikiečiai, 0,75 % – mišrios kilmės.

## Istorija
Gyvenvietė įkurta 1904 m. Lono S. Hilo ir pavadinta pagal Nyderlandų miestą Harlingeną. Išaugo kaip stotis prie Sent Luiso–Braunsvilio–Meksikos geležinkelio. Miestas nuo 1910 m.

## Šaltiniai
Port Lavaka

**Port Lavaka** () – miestas Jungtinėse Amerikos Valstijose, pietiniame Teksase, 115 km į šiaurės rytus nuo Korpus Kristi, prie Meksikos įlankos. Kalhūno apygardos centras. Yra jūrų uostas, keliai į Hiustoną, Viktoriją, Korpus Kristi, atvesta geležinkelio šaka iš Viktorijos. Maisto (žuvies perdirbimo) pramonė, kitapus įlankos esančiame Point Komforte veikia aliuminio ir chemijos gamyklos. Apylinkėse išgaunama nafta, gamtinės dujos. Turizmas. Rugsėjį vyksta kasmetinė žvejybos šventė.

2020 m. 61,9 % miesto gyventojų buvo lotynoamerikiečiai, 25,6 % – baltieji, 8,4 % – azijiečiai, 2,6 % – afroamerikiečiai, 1,1 % – mišrios kilmės.

## Istorija
Gyvenvietė 1815 m. įkurta ispanų. 1840 m. čia atsikėlė dalis komančių užpulto Linvilio miestelio gyventojų. 1841 m. gyvenvietė minima kaip Port Lavaka (iš  'karvė', taip galbūt vadinta čia pastebėta bizono patelė). Apygardos centras nuo 1886 m. Kadangi Port Lavaką dažnai siaubė uraganai ir jūros patvankos, 1920 m. miestas apjuostas damba. Ilgą laiką miestas laikėsi dėl žuvies apdirbimo pramonės, bet XX a. 7-ajame dešimtmetyje įrengus giliavandenį kanalą pradėta plėtoti laivyba ir pramonė.

## Šaltiniai
Niu Braunfelsas

**Niu Braunfelsas** () – miestas Jungtinėse Amerikos Valstijose, Teksase, 50 km į šiaurės rytus nuo San Antonijaus, prie Komalio ir Gvadelupės upių santakos, šalia Balkoneso skardžio. Komalio apygardos centras. Yra regioninis oro uostas, praeina San Antonijų ir Ostiną jungiantis plentas bei geležinkelis. Tekstilės, maisto (grūdų malimo), statybinių medžiagų (klinties apdirbimo) pramonė, apylinkėse plėtojama pieninė, mėsinė gyvulininkystė, žemdirbystė. Turizmas.

Yra Sofienburgas – buvęs princo namas, dabar vokiečių kultūros muziejus, išlikę tradicinių vokiškų namų. Veikia teksasietiškų rankų darbo baldų muziejus. Vyksta vokiška šventė Viurstfestas. Apylinkėse yra Landos parkas, gamtinio tilto urvai, Kanjono ežeras.

2020 m. 57,3 % miesto gyventojų buvo baltieji, 34,6 % – lotynoamerikiečiai, 3,3 % – mišrios kilmės, 1,7 % – afroamerikiečiai, 0,9 % – azijiečiai.

## Istorija
Gyvenvietę 1845 m. įkūrė vokiečių migrantai, vadovaujami Zolmso-Braunfelso princo Karlo. Pavadinta pagal Braunfelso miestą tuometinėje Prūsijoje. Apygardos centras nuo 1846 m. XX a. vid. vokiečių įtaka mieste sumenko, tačiau išliko jo kultūrinės savasties dalimi.

## Šaltiniai
2023–2024 m. Ligue 1 MTN

**2023–2024 m. „Ligue 1“** – 74-asis Dramblio Kaulo Kranto aukščiausios futbolo lygos sezonas. 

## Apie Ligue 1 MTN
Į stipriausią lygą pateko „Zoman“ ir „Mouna“ klubai, pakeitę ES Bafing ir USC Bassam, perkeltus į žemesnį divizioną.

Šalies čempionais 2023–2024 m. sezone tapo San-Pédro futbolininkai, kurie pirmą kartą klubo istorijoje iškovojo titulą bei pateko į CAF Čempionų lygą.

„Racing d'Abidjan“ (Racing Club) pirmą kartą pateko į CAF Konfederacijų taurę, kai iškovojo 2023–2024 m. Dramblio Kaulo Kranto futbolo taurę.

## 2023–2024 m. Ligue 1 MTN sezonas
### Galutinė lentelė
* FC San-Pédro – iškovojo čempionų titulą.

Šaltinis: Soccerway

## Išnašos

## Nuorodos
* RSSSF: 2023–2024 m. Ligue 1
* Soccerway duomenų bazė: 2023–2024 m. Ligue 1 
* 2018/2019 m. Liga 1 pirmenybės (flashscore)
* Taurės finalai RSSSF svetainėje
Raguviškių tiltas

**Raguviškių tiltas** – kelių tiltas Kretingos rajone, Žalgirio seniūnijoje, Raguviškiuose, kelyje . Nutiestas per Miniją, 0,4 km aukščiau nuo santakos su Kartenalės II upeliu, ties įkalnės įvažiavimu į Raguviškius. Tilto prieigose šalikelėje stovi aukštos medinės skulptūros, upės slėnis pažymėtas Minijos ichtiologinio draustinio ženklu. Prie tilto ir plačiame slėnyje galimi aukšti sezoniniai poplūdžio vandenys.

Hidrologo Stepono Kolupailos tarpukario Minijos upės tyrinėjimuose Raguviškių tiltas nepaminėtas. Nurodyta 80,5 km upės kairiajame krante esančios Kartenalės žiotys, dešiniajame – „Raguviškės bažnytkaimis“.

1965 m. Raguviškiuose pastatytas gelžbetoninis tiltas. 2011 m. susidėvėjusiam transporto statiniui atliktas kapitalinis remontas. Remonto metu eismui buvo uždaroma viena tilto pusė. Buvo pakeistos pakloto ir suremontuotos perdangos konstrukcijos.  Ant tilto įrengta dviguba hidroizoliacija, nauja vandens surinkimo sistema, deformaciniai pjūviai, dviguba asasfaltbetonio danga. Nuimtus senus šalitilčius pakeitė nauji, su cinkuoto metalo apsauginiais atitvarais. Atstatytas gelžbetonio konstrukcijų apsauginis betono sluoksnis, antikoroziniais dažais padengtos metalinės dalys.

Tilto ilgis – 84,1 m, plotis – 10,0 m. Ant jo nutiestos dvi eismo juostos. Tilto sijines konstrukcijas laiko vienkoloniai taurai su kintamo aukščio rygeliais.

## Šaltiniai

 
## Nuorodos

* Tiltų remonto finansavimas „Lietuvos keliai“, 2009/2, p. 15
Beitaunas

**Beitaunas** () – miestas Jungtinėse Amerikos Valstijose, Teksase, 35 km į rytus nuo Hiustono, Hiustono–Šugar Lando–Beitauno aglomeracijoje, prie San Chasinto upės žiočių Galvestono įlankoje. Yra regioninis oro uostas, jūrų uostas (išvežama nafta), plentai ir geležinkeliai į Hiustoną, Galvestoną, Bomontą. Naftos perdirbimo, naftos chemijos, plieno apdirbimo, gumos pramonė.

Veikia Li koledžas (nuo 1934 m.), Beitono gamtos centras (įkurtas vietoje 1983 m. uragano „Alisija“ sunaikinto Braunvudo mikrorajono), Hiustono lenktynių parkas (vyksta „drago“ varžybos, įvairios lenktynės ir autopasirodymai). Netoliese yra San Chasinto mūšio laukas su 174 m aukščio akmenine kolona.

2020 m. 49,5 % miesto gyventojų buvo lotynoamerikiečiai, 28,8 % – baltieji, 16,3 % – afroamerikiečiai, 2,7 % – mišrios kilmės, 1,7 % – azijiečiai.

## Istorija
Gyvenvietė įkurta 1822 m. Gus Krike 1864 m. pastatyta konfederatų laivų statykla. Vietovė pradėjo plėtotis 1916 m. apylinkėse radus naftos ir pastačius uostą. 1945 m. Beitaunas įtrauktas į Pelio miesto sudėtį, o 1948 m. sujungus Pelį su Gus Kriku sudaryta nauja gyvenvietė, vėl pavadinta Beitaunu.

## Šaltiniai
Brajanas

**Brajanas** () – miestas Jungtinėse Amerikos Valstijose, pietryčių Teksase, Breizoso ir Navasotos tarpupyje, 159 km į šiaurės vakarus nuo Hiustono, sudaro aglomeraciją su Koledž Steišenu. Breizoso apygardos centras. Plentai ir geležinkeliai į Hiustoną, Dalasą, Veiką. Maisto (pieno, vištienos), medvilnės pramonė. Veikia aukštųjų ir gynybos technologijų įmonės, įsikūrusios prie Teksaso A&M universiteto. Buvusioje Brajano karinių oro pajėgų bazėje veikia branduolinių tyrimų centras. Yra Breizoso slėnio gamtos istorijos muziejus, daug architektūros paminklų.

2020 m. 39,6 % miesto gyventojų buvo baltieji, 39,1 % – lotynoamerikiečiai, 15,3 % – afroamerikiečiai, 2,4 % – azijiečiai, 2,9 % – mišrios kilmės.

## Istorija
Gyvenvietė pradėjo kurtis XIX a. pr., o formaliai įsteigta 1855 m. ir pavadinta žemės savininko Viljamo Džoelio Brajano garbei (turtą paveldėjusio iš savo dėdės, Teksaso įkūrėjo Stiveno Ostino). Apygardos centras nuo 1843 m.

## Šaltiniai
Koledž Steišenas

**Koledž Steišenas** () – miestas Jungtinėse Amerikos Valstijose, pietryčių Teksase, Breizoso ir Navasotos tarpupyje, 154 km į šiaurės vakarus nuo Hiustono, sudaro aglomeraciją su Brajanu. Yra regioninis oro uostas, plentai ir geležinkeliai į Hiustoną, Dalasą. Miestas susitelkęs apie Teksaso A&M universitetą, įkurtą 1876 m. Veikia aukštųjų technologijų pramonės įmonės.

2020 m. 58,3 % miesto gyventojų buvo baltieji, 19,4 % – lotynoamerikiečiai, 10,1 % – azijiečiai, 7,9 % – afroamerikiečiai, 3,6 % – mišrios kilmės.

## Istorija
Gyvenvietė kūrėsi apie universitetą prie Vidurio Teksaso geležinkelio. 1877 m. pastačius pašto skyrių pavadinta Koledž Steišenu („koledžo stotimi“). Miestas nuo 1938 m.

## Šaltiniai
Taileris

**Taileris** () – miestas Jungtinėse Amerikos Valstijose, šiaurės rytų Teksase, 160 km į pietryčius nuo Dalaso, netoli Nečeso aukštupio. Smito apygardos centras. Yra regioninis oro uostas, transporto mazgas (plentai ir geležinkeliai į Dalasą, Veiką, Šrivportą, Ostiną, Teksarkaną). Naftos perdirbimo, lengvoji pramonė. Įsikūrusios naftos pramonės įmonių būstinės. Garsėja kaip gėlininkystės centras.

Yra Tailerio savivaldybės rožynas ir muziejus, vyksta kasmetinė rožių šventė. Yra Teksaso koledžas (nuo 1894 m.), Tailerio jaunimo koledžas (1926 m., su planetariumu), Teksaso universiteto skyrius Taileryje (1971 m.). Veikia Brukširo laukinės gamtos pasaulio muziejus, Koldvelo zoologijos sodas, Tailerio meno muziejus, Karnegio istorijos centras, Gudmano-Le Grando namas-muziejus (1859 m.). Apylinkėse nemaža parkų, tvenkinių.

2020 m. 47,9 % miesto gyventojų buvo baltieji, 22,8 % – afroamerikiečiai, 22,7 % – lotynoamerikiečiai, 2,8 % – azijiečiai, 3,2 % – mišrios kilmės.

## Istorija
Gyvenvietė pradėjo kurtis 1846 m. ir pavadinta JAV prezidento Džono Tailerio garbei. Pradžioje plėtotas žemės ūkis, bet 1930 m. apylinkėse rastas naftos telkinys, pradėta vystyti naftos pramonė. Apygardos centras nuo 1846 m., miestas nuo 1907 m.

## Šaltiniai
Edinburgas (JAV)

**Edinburgas** () – miestas Jungtinėse Amerikos Valstijose, pietų Teksase, 89 km į šiaurės vakarus nuo Braunsvilio, Rio Grandės žemupio slėnyje, sudaro aglomeraciją su Makalenu ir mažesniais priemiesčiais. Hidalgo apygardos centras. Didelio medvilnės, daržovių ir citrusinių vaisių auginimo centras. Apylinkėse yra naftos, gamtinių dujų telkinių. Veikia Teksaso-Panamerikos universitetas (įkurtas 1927 m.), Teksaso tropinis psichinės sveikatos centras (nuo 1967 m.).

2020 m. 88,4 % miesto gyventojų buvo lotynoamerikiečiai, 6,8 % – baltieji, 2,6 % – azijiečiai, 1,4 % – afroamerikiečiai, 0,5 % – mišrios kilmės.

## Istorija
Senąjį Edinburgą šalia Hidalgo gyvenvietės (tuometis apygardos centras) įkūrė škotų naujakurys Džonas Jangas ir pavadino pagal Edinburgą Škotijoje. 1907 m. gyvenvietė perkelta į naują vietą (tada vadinta Čapinu) ir nustatyta naujuoju apygardos centru. 1911 m. Čapinui suteiktas Edinburgo pavadinimas.

## Šaltiniai
Edinburgas (reikšmės)

**Edinburgas** (*Edinburg, Edinburgh*) gali reikšti:
* Edinburgas – miestas Škotijoje, jos sostinė;
* Edinburgas – miestas JAV, Teksase;
* Edinburgas – miestelis JAV, Indianoje;
* Edinburgas – keletas smulkių gyvenviečių kitur JAV;
* Edinburgas – gyvenvietė Tristano da Kunjos saloje;
* Edinburgo sala – sala Kanados arktiniame salyne;
* Edinburgo viršūnė – aukščiausia Gofo salos vieta.
Liežuvėliniai priebalsiai

**Liežuvėliniai priebalsiai**, arba **uvuliariniai priebalsiai** ( 'liežuvėlis') – priebalsiai, užpakaline liežuvio dalimi tariami priešais liežuvėlį arba greta jo, t. y. giliau burnoje negu gomuriniai priebalsiai. Liežuvėliniai priebalsiai gali būti sprogstamieji, pučiamieji, nosiniai, virpamieji arba aproksimantai, nors liežuvėliniams aproksimantams TFA nenaudoja atskiro ženklo, jiems taiko skardžiųjų pučiamųjų simbolį. Suprantama, liežuvėlinės afrikatos irgi galimos, tačiau jos sutinkamos retai: jos vartojamos kai kuriose vokiečių aukštaičių tarmėse ir keliose afrikiečių bei indėnų kalbose. (Kaip liežuvėlinių sprogstamųjų priebalsių realizacija, ejektyvinės liežuvėlinės afrikatos vartojamos liluetų, kazachų kalbose arba, kaip ejektyvinio liežuvėlinio pučiamojo priebalsio alofonas, gruzinų kalboje.) Liežuvėliniai priebalsiai šiaip nesuderinami su liežuvio šaknies pastūmimu į priekį ir jie dažnai sukelia gretimų balsių atitraukimą.

## TFA sąrašas
Į TFA įtraukti šie liežuvėliniai priebalsiai:

## Išnašos

## Literatūra
* 
* 
* 
*
Templas

**Templas** () – miestas Jungtinėse Amerikos Valstijose, vidurio Teksase, 55 km į pietvakarius nuo Veiko, prie Litlo upės. Sudaro aglomeraciją su Beltonu, Kilinu ir keletu mažesnių miestelių. Yra oro uostas, plentai ir geležinkeliai į Veiką, Ostiną, Hiustoną, Kiliną. Baldų, elektronikos, optikos, pašarų, žemės ūkio įrengimų gamyba. Įsikūrę keletas JAV žemės ūkio agentūros regioninių įstaigų ir tyrimų centrų, koledžas (nuo 1926 m.). Veikia Templo geležinkelių muziejus, Slavų savišalpos sambūrio Teksaso valstijoje muziejus (saugoma virš 18 000 knygų čekų kalba, čekų naujakurių paveldas). Į vakarus nuo miesto sudarytas Beltono tvenkinys.

2020 m. 51,1 % miesto gyventojų buvo baltieji, 26,2 % – lotynoamerikiečiai, 14,7 % – afroamerikiečiai, 2,6 % – azijiečiai, 4,5 % – mišrios kilmės.

## Istorija
Templas įkurtas 1880 m. Santa Fė, Kolorado ir Įlankos geležinkelių sankirtoje, pavadintas geležinkelių inžinieriaus B. M. Templo garbei. Miestas nuo 1882 m. XIX a. pab. į Templą pradėjo keltis daug čekų naujakurių. Miestas pradėjo augti įsteigus keletą ligoninių ir koledžą.

## Šaltiniai
Longvju (Teksasas)

**Longvju** () – miestas Jungtinėse Amerikos Valstijose, rytų Teksase, 105 km į vakarus nuo Šrivporto, prie Sabino upės. Grego apygardos administracinis centras. Yra oro uostas, plentai ir geležinkeliai į Dalasą, Šrivportą, Hiustoną, Port Artūrą. Naftos gavybos, naftos siurbimo ir tiekimo įrengimų gamybos pramonė. Taip pat chemijos, tekstilės, metalo apdirbimo, mašinų (lėktuvų dalių, žemės ūkio, kasybos aparatų), maisto pramonė. Svarbus regioninis prekybos ir medicininis centras.

Veikia Grego apygardos istorijos, Longvju dailės muziejai, Le Turnė universitetas (nuo 1946 m.). Piečiau miesto sudarytas Čerokio tvenkinys ant Čeroki Baju upės.

2020 m. 49,7 % miesto gyventojų buvo baltieji, 23,5 % – afroamerikiečiai, 20,7 % – lotynoamerikiečiai, 3,8 % – mišrios kilmės, 1,6 % – azijiečiai.

## Istorija
Naujakuriai Longvju apylinkėse pradėjo kurtis XIX a. pr., o gyvenvietė suformuota plantatorių 1850 m. Pavadinimą ( – 'tolimas reginys') suteikė 1870 m. geležinkelio tiesėjai, nusistebėję toli atsiveriančiais reginiais. Apygardos centras nuo 1871 m., miestas nuo 1872 m. Pradžioje plėtota gyvulininkystė (auginti galvijai, kiaulės, žirgai), bet XX a. 4-ajame dešimtmetyje radus naftos miestas pradėjo sparčiai augti ir industrializuotis.

## Šaltiniai
Rascal Flatts

**Rascal Flatts** – amerikiečių kantri muzikos grupė, 1999 m. susiformavusi Nešvilyje. Grupę sudarė vokalistas Gary LeVox, bosistas Jay DeMarcus ir gitaristas Joe Don Rooney. Debiutinį albumą „Rascal Flatts“ išleido 2000 m. birželį, o per savo egzistavimo laikotarpį išviso pateikė dešimt studijinių albumų, iš kurių paskutinis, „Back to Us“, išleistas 2017 m. gegužę.

2020 m. sausį grupė paskelbė, jog po koncertinio turo nutrauks kūrybinę veiklą, tačiau šis turas buvo atšauktas dėl vykstančios COVID-19 pandemijos ir 2021 m. spalį oficialiai pranešė apie išsiskyrimą.

## Diskografija
**Studijiniai albumai**
* *Rascal Flatts* (2000)
* *Melt* (2002)
* *Feels Like Today* (2004)
* *Me and My Gang* (2006)
* *Still Feels Good* (2007)
* *[[Unstoppable (Rascal Flatts albumas)|Unstoppable]]* (2009)
* *Nothing Like This* (2010)
* *Changed* (2012)
* *Rewind* (2014)
* *Back to Us* (2017)

## Išnašos

## Nuorodos
* 
*
Longvju

**Longvju** ( 'tolimas reginys') gali reikšti:
* Longvju – miestas JAV, Teksase;
* Longvju – miestas JAV, Vašingtono valstijoje;
* Long Vju – miestelis JAV, Šiaurės Karolinoje;
* Longvju – keletas smulkių gyvenviečių JAV ir Kanadoje.
Faras (Teksasas)

**Faras** () – miestas Jungtinėse Amerikos Valstijose, pietų Teksase, Rio Grandės žemupio slėnyje, Makaleno–Edinburgo aglomeracijoje, tuojau į rytus nuo Makaleno. Geležinkelio stotis, plentai į Makaleną, Harlingeną, Reinosą, Edinburgą. Drėkinamoji žemdirbystė ir žaliavų (citrusų, medvilnės, daržovių) apdirbimas. Apylinkėse yra gamtinių dujų, naftos telkinių.

2020 m. 94,3 % miesto gyventojų buvo lotynoamerikiečiai, 4,7 % – baltieji, 0,3 % – azijiečiai.

## Istorija
Faras įkurtas XX a. pr. ir pavadintas pagal vietinį cukranendrių augintoją. Miestas nuo 1916 m. Sparčiau pradėjo augti XX a. 4-ajame dešimtmetyje radus naftos ir dujų. 1971 m. Faras pagarsėjo, kai vietinė policija apšaudė meksikiečių imigrantų demonstraciją. XXI a. pr. sparčiai auga dėl gausėjančios lotynoamerikiečių populiacijos ir besikeliančių pensininkų.

## Šaltiniai
San Markosas (Teksasas)

**San Markosas** () – miestas Jungtinėse Amerikos Valstijose, vidurio pietų Teksase, 50 km į pietvakarius nuo Ostino, prie San Markoso upės. Heiso apygardos centras. Įsikūręs maždaug pusiaukelėje tarp Ostino ir San Antonijaus. Plėtojama žemdirbystė, lengvoji pramonė.

Veikia Pietvakarių Teksaso valstijos universitetas (įsteigtas 1899 m.). Išlikęs Belvino gatvės rajonas su istoriniais viktorijietiškais pastatais. Yra Akvarenos versmės su kabančiais sodais, povandeniniu teatru ir urvais, Stebuklų pasaulio urvas. Vyksta kasmetinis Teksaso vandens safaris.

2020 m. 42,2 % miesto gyventojų buvo baltieji, 40,6 % – lotynoamerikiečiai, 7 % – mišrios kilmės, 6,6 % – afroamerikiečiai, 2,9 % – azijiečiai.

## Istorija
1709 m. ispanų pranciškonų misionieriai pasiekė San Markoso upę, kurią pavadino Šv. Morkaus garbei. 1809–1812 m. prie Karališkiojo kelio gyvavo ispanų gyvenvietė Vilja de San Markos de Nevė (*Villa de San Marcos de Neve*). 1846–1851 m. gyvenvietę atkūrė amerikiečiai ir plėtojo gyvulininkystę. Apygardos centras nuo 1848 m., miestas nuo 1877 m. San Markosas pradėjo sparčiai augti pastačius universitetą.

## Šaltiniai
Unstoppable (Rascal Flatts albumas)

**Unstoppable** – šeštasis amerikiečių kantri grupės „Rascal Flatts“ studijinis albumas, išleistas 2009 m. balandžio 7 d. Jam pristatyti išleisti keturi singlai: „Here Comes Goodbye“, „Summer Nights“, „Why“ ir „Unstoppable“.

Nepaisant vidutiniškų kritikų įvertinimų, albumas buvo komerciškai sėkmingas. Per pirmąją savaitę JAV parduota per 351 tūkstantis kopijų ir jis debiutavo pirmojoje „Billboard 200“ reitingo vietoje, tampant ketvirtuoju grupės įrašu, pasiekusiu šią viršūnę. 2009 m. rugpjūčio mėnesio duomenimis, JAV parduota per milijoną kopijų ir albumas tapęs platininiu.

2010 m. vykusiuose „Grammy“ apdovanojimuose daina „Here Comes Goodbye“ nominuota geriausio grupinio kantri atlikimo kategorijoje.

## Dainų sąrašas

## Kūrybinė grupė
**Rascal Flatts**
* Jay DeMarcus – bosinė gitara , pritariamasis vokalas 
* Gary Levox – vokalas 
* Joe Don Rooney – elektrinė gitara , pritariamasis vokalas , akustinė gitara , gitaros solo 

**Papildomi muzikantai**
* Tim Akers – klavišiniai 
* Charlie Judge – klavišiniai , sintezatorius , elektronika , slankiojama gitara , violončelė , pianinas , elektrinis pianinas , perkusija , styginiai instrumentai , elektriniai vargonai , styginių instrumentų aranžuotės ir dirigavimas 
* Gordon Mote – pianinas 
* Steve Nathan – elektriniai vargonai 
* Tom Bukovac – elektrinė gitara , akustinė gitara 
* Dann Huff – elektrinė gitara , mandolina , akustinė gitara , bandža , dobro 
* Ilya Toshinsky – akustinė gitara , buzukis , elektrinė gitara 
* Adam Shoenfeld – elektrinė gitara 
* Paul Franklin – slankiojama gitara , slankiojamos gitaros solo 
* Dan Dugmore – slankiojama gitara 
* Chris McHugh – būgnai 
* Shannon Forrest – būgnai 
* Eric Darken – perkusija 
* Jonathan Yudkin – smuikas , violončelė , dvylikastygė bosinė gitara , altas , styginių instrumentų aranžuotės , mandolina 
* David Campbell – styginių instrumentų aranžuotės ir dirigavimas 
* Carl Gorodetzky – styginių instrumentų kontraktorius 
* The London Session Orchestra – styginiai instrumentai 
* The Nashville String Machine –styginiai instrumentai 

**Techninis personalas**
* Dann Huff – prodiusavimas 
* Rascal Flatts – prodiusavimass
* Kirk Boyer – viešieji ryšiai
* Doug Howard – viešieji ryšiai 
* Darrell Franklin – viešųjų ryšių koordinavimas
* Ben Fowler – įrašymas
* Justin Niebank – įrašymas, garso suvedimas
* Mark Hagen – įrašymas 
* Drew Bollman – įrašymo pagalba, garso suvedimo pagalba
* Seth Morton – įrašymo pagalba
* John Netti – įrašymo pagalba, garso suvedimo pagalba
* Taylor Nyquist – įrašymo pagalba
* Mark Petaccia – įrašymo pagalba
* Lowell Reynolds – įrašymo pagalba
* Roy Wallace – įrašymo pagalba
* Nathan Yarborough – įrašymo pagalba
* Christopher Rowe – garso redagavimas
* Adam Ayan – garso dizainas
* Mike "Frog" Griffith – prodiusavimo koordinavimas
* Sherri Halford – meninė kryptis
* Ashley Heron – meninė kryptis
* Glenn Sweitzer – meninė kryptis, įpakavimas
* Chris Kubik – viršelio dizainas
* Fresh Film + Design – įpakavimo dizainas
* Leann Mueller – fotografijos
* John Murphy – drabužiai
* Melissa Schleicher – šukuosenos, makiažas

## Išnašos
Kartenos tiltas

**Kartenos tiltas** – kelių tiltas Kretingos rajone, Kartenoje, kelio  120-ajame kilometre. Nutiestas per Miniją 150 m aukščiau santakos su Alanto upeliu. Prie tilto pastatyti upėvardžio ir Minijos ichtiologinio draustinio ženklai.

## Istorija

Pirmasis Kartenos tiltas per Minijos upę pastatytas apie 1910 m. Iki tol per upę sausuoju metų laiku buvo keliamasi per brastą, o upei patvinus – keltu. 
 
1956 m. Kartenoje pastatytas gelžbetoninis 82,50 m ilgio tiltas, pakeitęs čia stovėjusį medinį tiltą. 2002 m. tiltas buvo išplatintas, pristatant autentišką tiltą iš aukštupio pusės.

2021 m. buvo rengiamasi tiltą rekonstruoti, su įmone „Via Lietuva“ pasirašyta rangos darbų sutartis.
  
Tiltas penkių tarpatramių, jo sijinės–gembinės konstrukcijos senojoje ir naujojoje statinio dalyse atremtos į sieninius taurus.

## Šaltiniai

 
## Nuorodos

* #102. A11 kelio tiltas Kartenoje. Tiltas per Miniją *miestai.net*
Isoroku Yamamoto

**Isoroku Jamamotas** (, 1884 m. balandžio 4 d. – 1943 m. balandžio 18 d.) – Japonijos karo veikėjas. Imperatoriškojo laivyno admirolas (1940), maršalas (1943) ir Jungtinio laivyno vyriausiasis vadas. Laikomas svarbiausiu Japonijos karinio laivyno strategu per Antrąjį pasaulinį karą. 1941–1943 m. vadovavo karinėms operacijoms prieš JAV karinį laivyną Ramiajame vandenyne (Perl Harboro užpuolimas, Midvėjaus mūšis).

## Biografija
I. Jamamotas gimė 1884 m. balandžio 4 d. kaip Isoroku Takano Nagaokoje, Nijigatos prefektūroje. Jo tėvas Sadayoshi Takano buvo samurajus Nagaokos domene. 1916 m. buvo įsūnytas vyriškos lyties palikuonių neturinčios Jamamoto šeimos ir perėmė jos pavardę. 1918 m. vedė Reiko Mihashi ir susilaukė dviejų sūnų bei dviejų dukrų.

1904 m. baigė Imperatoriškojo laivyno karo akademiją. Per Rusijos–Japonijos karą tarnavo kreiseryje „Nisshin“. Sužeistas Cušimos mūšyje, neteko dviejų kairės rankos pirštų. 1916 m. baigė Imperatoriškojo laivyno aukštąją karo akademiją, tarnavo 2-ojo laivyno generaliniame štabe. 1919–1921 m. studijavo kalbas Harvardo universitete. 1926–1928 m. dirbo kariniu jūrų atašė Vašingtone. Nuo 1928 m. vadovavo kreiseriui „Isuzu“, vėliau – lėktuvnešiui „Akagi“. Siekė plėtoti karinės jūrų aviacijos infrastruktūrą ir lėktuvnešių laivyną. Nepritarė Japonijos intervencijai į Mandžiūriją 1931 m. ir prisijungimui prie Trišalio pakto 1940 m.

1939 m. paskirtas Japonijos jungtinio laivyno vadu. 1940 m. suteiktas admirolo laipsnis. Nors priešinosi karui su JAV, I. Jamamotas parengė JAV išstūmimo iš Ramiojo vandenyno regiono (t. p. ir Perl Harboro užpuolimo) planą, organizavo jo įgyvendinimą. 1942 m. birželį jo vadovaujamas laivynas triuškinamai pralaimėjo Midvėjaus mūšį, galutinai pakeitusį jėgų santykį Ramiajame vandenyne JAV naudai ir sustabdžiusį Japonijos laivyno puolimą.

I. Jamamotas žuvo 1943 m. balandžio 18 d. JAV karinei aviacijai pagal žvalgybos informaciją numušus po pralaimėto Gvadalkanalio mūšio inspektuoti pajėgas skrendančio Jamamoto lėktuvą. 1943 m. birželio 5 d. (po mirties) suteiktas maršalo laipsnis.

## Išnašos

## Šaltiniai
* Davis, Donald A. *Lightning Strike: The Secret Mission to Kill Admiral Yamamoto and Avenge Pearl Harbor*. New York: St. Martin's Press, 2005. .
Hantsvilis (reikšmės)

**Hantsvilis** (*Huntsville*) gali reikšti:
* Hantsvilis – miestas JAV, Alabamoje;
* Hantsvilis – miestas JAV, Teksase;
* Hantsvilis – miestas JAV, Arkanzase;
* Hantsvilis – miestas JAV, Misūryje;
* Hantsvilis – miestelis JAV, Tenesyje;
* Hantsvilis – miestelis JAV, Jutoje;
* Hantsvilis – miestas Kanadoje, Ontarijuje.
Teksas Sitis

**Teksas Sitis** () – miestas Jungtinėse Amerikos Valstijose, Teksase, į pietryčius nuo Hiustono (jo aglomeracijoje), Galvestono įlankos pakrantėje, priešais Galvestono miestą ir salą. Yra svarbus giliavandenis uostas. Geležinkelio ir plento tiltu sujungtas su Galvestonu. Naftos chemijos, naftos perdirbimo, alavo lydimo pramonė. Veikia Teksas Sičio muziejus, Meinlando koledžas (nuo 1967 m.).

2020 m. 36,3 % miesto gyventojų buvo baltieji, 31,0 % – lotynoamerikiečiai, 27,3 % – afroamerikiečiai, 3,2 % – mišrios kilmės, 1,3 % – azijiečiai.

## Istorija
Uostas pradėtas kurti nuo 1893 m. Teksas Sitis 1911 m. tapo miestu. 1915 m. nuniokotas smarkaus uragano (sugriovusio ir Galvestoną). 1947 m. Teksas Sitį nusiaubė didelė nelaimė – sprogus pilnam trąšų prancūzų laivui „Grandcamp“ žuvo 576 gyventojai, dar ~4000 buvo sužeista. 1961 m. Teksas Sitį vėl nuniokojo uraganas. 1962–1985 m. pastatyta miestą sauganti damba.

## Šaltiniai
Hantsvilis (Teksasas)

**Hantsvilis** () – miestas Jungtinėse Amerikos Valstijose, Teksase, 116 km į šiaurę nuo Hiustono. Volkerio apygardos centras. Įsikūręs prie Hiustono–Dalaso greitkelio. Miškų kirtimo ir medienos apdirbimo pramonė, taip pat plėtojama žemdirbystė, gyvulininkystė.

Veikia Semo Hiustono valstybinis universitetas (įsteigtas 1879 m.), šalia kurio įrengtas Teksaso prezidento Semo Hiustono (gyveno ir mirė Hantsvilyje) memorialas, muziejus ir statula. Taip pat veikia Teksaso pataisos namai. Vyksta kasmetinis rodeo. Apylinkėse yra Hantsvilio valstijos parkas ir Semo Hiustono nacionalinis miškas.

2020 m. 46,0 % miesto gyventojų buvo baltieji, 24,8 % – afroamerikiečiai, 23,8 % – lotynoamerikiečiai, 2,2 % – mišrios kilmės, 2,2 % – azijiečiai.

## Istorija
Hantsvilis įkurtas 1835 m. kaip prekybinis postas ir pavadintas įkūrėjo Plezanto Grėjaus gimtojo Hantsvilio miesto Alabamoje garbei. Miestas nuo 1845 m., apygardos centras nuo 1846 m.

## Šaltiniai
Šermanas

**Šermanas** () – miestas Jungtinėse Amerikos Valstijose, šiaurės rytų Teksase, į šiaurę nuo Dalaso, Red Riverio ir Trinčio tarpupyje. Greisono apygardos centras. Plentai ir geležinkeliai į Dalasą, Talsą, Grinvilį. Šermane gaminami elektronikos, biuro, chirurginiai reikmenys, medikamentai, sunkvežimių detalės, aliuminio, plieno, vielos gaminiai, medvilnės valymo, maisto (miltų, džino) pramonė. Žemdirbystė ir gyvulininkystė.

Veikia Greisono koledžas (nuo 1965 m.), Ostino presbiterionų universitetas (atkeltas iš Hantsvilio 1876 m.).

2020 m. 55,6 % miesto gyventojų buvo baltieji, 24,2 % – lotynoamerikiečiai, 10,2 % – afroamerikiečiai, 5,3 % – mišrios kilmės, 3,2 % – azijiečiai, 1,1 % – indėnai.

## Istorija
Šermanas įkurtas XIX a. 5-ajame dešimtmetyje ir pavadintas Teksaso revoliucionieriaus, generolo Sidnėjaus Šermano garbei. Kūrėsi prie Baterfildo trakto ir buvo svarbus gyvulių augintojų, bizonų medžiotojų, žemdirbių prekybinis taškas. 8-ajame dešimtmetyje nutiestas geležinkelis. Apygardos centras nuo 1846 m., miestas nuo 1895 m.

Pradėjo sparčiau augti XX a. 4-ajame dešimtmetyje apylinkėse radus naftos. Po II pasaulinio karo išplėtota pramonė.

## Šaltiniai
Lafkinas

**Lafkinas** () – miestas Jungtinėse Amerikos Valstijose, rytų Teksase, Painei Vudso krašte, 175 km į šiaurės vakarus nuo Bomonto, į pietus nuo Andželinos upės. Andželinos apygardos centras. Praeina Hiustono–Šrivporto plentas ir geležinkelis. Miškininkystė ir medienos apdirbimas, žemės ūkis, turizmas, apylinkėse yra naftos, gamtinių dujų, balinančių žemių telkinių.

Veikia Andželinos koledžas (nuo 1966 m.), Teksaso nacionalinių miškų būstinė, Rytų Teksaso, Teksaso miškininkystės muziejai, zoologijos sodas. Apylinkėse įsikūrę Deivio Kroketo, Andželinos nacionaliniai miškai.

2020 m. 40,6 % miesto gyventojų buvo baltieji, 27,6 % – lotynoamerikiečiai, 26,5 % – afroamerikiečiai, 2,9 % – mišrios kilmės, beveik 2 % – azijiečiai.

## Istorija
Lafkinas įkurtas 1882 m., tiesiant geležinkelį, ir pavadintas pagal geležinkelių viršininko žentą E. P. Lafkiną. Augo kaip medienos apdirbimo centras. Miestas ir apygardos centras nuo 1890 m.

## Šaltiniai
Nakodočesas

**Nakodočesas** () – miestas Jungtinėse Amerikos Valstijose, rytų Teksase, Painei Vudso krašte, 255 km į šiaurės rytus nuo Hiustono, į šiaurę nuo Andželinos upės. Apygardos centras. Praeina Hiustono–Šrivporto plentas ir geležinkelis. Miškininkystė ir medienos apdirbimas, žemės ūkis, turizmas, maisto (paukštienos, pieno) pramonė.

Veikia Stiveno F. Ostino valstybinis universitetas (nuo 1923 m.), Teksaso Respublikos kūrėjo Adolfo Sterno namas-muziejus su Hojos memorialine biblioteka ir muziejumi, buvusio indėnų kaimo kalva. Apylinkėse įsikūrę Deivio Kroketo, Andželinos, Sabino nacionaliniai miškai.

2020 m. 48,0 % miesto gyventojų buvo baltieji, 26,1 % – afroamerikiečiai, 20,2 % – lotynoamerikiečiai, 3,3 % – mišrios kilmės, 1,7 % – azijiečiai.

## Istorija
Nakodočesas vadinamas seniausiu Teksaso miestu. 1716 m. ispanų misionieriai šalia indėnų kaimo Nakodočeso įsteigė Nuestra Senjora de Gvadalupės misiją. 1718 m. ji apleista, o 1778 m. Antonijus Chilis Ibarbas čia įsteigė fortą.

1826 m. Nakodočese Heidenas Edvardsas paskelbė Teksaso nepriklausomybę ir bandė įkurti Fridonijos Respubliką, bet meksikiečiai netrukus sukilėlius išvijo. Apygardos centras nuo 1837 m.

## Šaltiniai
Klibernas

**Klibernas** () – miestas Jungtinėse Amerikos Valstijose, šiaurės vidurio Teksase, 40 km į pietus nuo Fort Vorto. Džonsono apygardos centras. Kelių ir geležinkelių mazgas (į Fort Vortą, Dalasą, Galvestoną, San Antonijų). Geležinkelių dalių gamyba ir priežiūra. Žemės ūkio žaliavų (žemės riešutų, batatų, galvijų, pieno produktų, vištienos) eksportas. Apylinkėse veikia Komanče Piko branduolinė jėgainė. Šalia miesto įrengtas tvenkinys, už 16 km į pietvakarius yra Kliberno valstijos parkas.

2020 m. 60,1 % miesto gyventojų buvo baltieji, 29,9 % – lotynoamerikiečiai, 3,9 % – afroamerikiečiai, 3,8 % – mišrios kilmės, 1,2 % – okeaniečiai, 0,5 % – azijiečiai.

## Istorija
Klibernas ėmė kurtis prie geležinkelių mazgo. Pavadintas konfederatų generolo Patriko Roneino Kliberno garbei. Apygardos centras nuo 1867 m., miestas nuo 1871 m. XX a. 9-ajame dešimtmetyje suklestėjo pramonė.

## Šaltiniai
Vederfordas

**Vederfordas** () – miestas Jungtinėse Amerikos Valstijose, šiaurės vidurio Teksase, 50 km į vakarus nuo Fort Vorto. Parkerio apygardos centras. Praeina Dalaso–El Paso plentas ir geležinkelis. Naftos gavybos įrengimų, elektronikos, baldų, gumos ir plastiko dirbinių pramonė, žemės ūkis.

Veikia Vederfordo koledžas (nuo 1869 m.), Teksaso geležinkelių muziejus (senajame depe), yra Čandoro sodai (angliški sodai su kinų architektūros statiniais). Vyksta kasmetinė Parkerio apygardos persikų šventė. Vederforde veisiami žirgai katingo sportui.

2020 m. 77,0 % miesto gyventojų buvo baltieji, 14,6 % – lotynoamerikiečiai, 4,5 % – mišrios kilmės, 1,9 % – afroamerikiečiai, 1,0 % – azijiečiai, 0,6 % – indėnai.

## Istorija
Vederfordas įkurtas 1855 m. kaip apygardos centras ir pavadintas pagal Teksaso senatorių Džoną Vederfordą. Miestas nuo 1858 m. Pirmuosius dešimtmečius miestą siaubė indėnų antpuoliai. 1880 m. Vederfordą pasiekė geležinkelis, miestas tapo svarbiu prekių pakrovimu tašku.

## Šaltiniai
Japonijos imperatoriškasis laivynas

**Japonijos imperatoriškasis laivynas** () – Japonijos imperijos karinis jūrų laivynas, veikęs 1868–1945 m. Potsdamo deklaracijos nutarimu panaikintas Japonijai kapituliavus Antrajame pasauliniame kare. Vietoje imperatoriškojo laivyno 1954 m. įkurtos Japonijos jūrų gynybos pajėgos.

1920 m. Japonijos imperatoriškasis laivynas buvo trečias pagal dydį karo laivynas pasaulyje, atsiliekantis nuo Karališkojo laivyno ir JAV karinio jūrų laivyno. Laivyno pajėgas rėmė jūrų aviacija, skirta orlaiviams ir oro antskrydžių operacijoms iš laivų. Japonijos laivynas buvo pagrindinis Sąjungininkų priešas Ramiojo vandenyno kare.

Japonijos imperatoriškasis laivynas įkurtas 1868 m. Meidži laikotarpiu. Laivynas pasiekė pergalių prieš galingesnius priešus, pvz., Kinijos–Japonijos kare (1894–1895), Rusijos–Japonijos kare (1904–1905), tačiau buvo beveik sunaikintas per Antrąjį pasaulinį karą.

1947 m. priimta Japonijos konstitucija uždraudė naudoti agresyvią jėgą kaip priemonę tarptautiniams ginčams spręsti. 1954 m. įkurtos Japonijos savigynos pajėgos, kurių dalimi tapo Karinės jūrų gynybos pajėgos.

## Šaltiniai
Liepgirių tiltas

**Liepgirių tiltas** – kelių tiltas Plungės rajono savivaldybėje, Šateikių seniūnijoje, Liepgirių kaime, kelio  110-ajame kilometre kertantis Minijos upę. Prie tilto pastatyti upėvardžio ir Minijos ichtiologinio draustinio ženklai.

Rekonstruojant kelią Šiauliai-Palanga, 1964 m. vietoj medinio pastatytas naujas 58 m ilgio gelžbetoninis tiltas. Tai sijinis-gembinis, nekarpytasis, trijų angų tiltas. Taurai masyvūs, kintamo skerspjūvio. Ilgojo tarpatramio ilgis - 33 m, gembių ilgiai - 2x12,5 m. Tilto perdanga – monolitinė briaunotoji plokštė. Ją sudaro dvi išilginės sijos, sustiprintos keturiomis skersinėmis sijomis. Pagrindinių sijų aukštis tarpatramyje vienodas - 2,4 m, gembėse – kintamo aukščio, nuo 2,40 m iki 1 m.

2007 m. tiltas buvo rekonstruotas, išplatintas, pristačius prie senojo tilto panašios konstrukcijos dalį. Vykdant darbus kelio Šiauliai–Palanga 110–ajame kilometre, buvo pastatytas pirmasis Lietuvoje apylankai skirtas surenkamas metalinis tiltas. Miniją perdengė 1 angos, 61 m ilgio laikinas statinys.

## Šaltiniai
Hal Film Maker

**Hal Film Maker** () – japonų animacijos studija, kurią 1993 m. rugpjūtį įkūrė buvę „Toei Animation“ darbuotojai.

2009 m. liepos 1 d. studija buvo sujungta su „Yumeta Company“. Studijos pavadinimas tapo „TYO Animations“, tačiau 2017 m. gruodžio 1 d. kompanija pervadinta į „Yumeta Company“.

## Studijos kūriniai

### Animė televizijos serialai

### Kiti kūriniai

## Išnašos
Grinvilis (Teksasas)

**Grinvilis** () – miestas Jungtinėse Amerikos Valstijose, šiaurės rytų Teksase, 84 km į šiaurės rytus nuo Dalaso, prie Sabino upės. Hanto apygardos centras. Transporto mazgas: plentai ir geležinkeliai į Dalasą, Šrivportą, Šermaną, Tailerį. Aeronautikos ir gynybos pramonė. Veikia Odžio Merfio/Amerikos medvilnės istorijos muziejus. Už 26 km į pietus telkšo Tavakonio tvenkinys.

2020 m. 51,6 % miesto gyventojų buvo baltieji, 28 % – lotynoamerikiečiai, 13,8 % – afroamerikiečiai, 4,2 % – mišrios kilmės, 1,3 % – azijiečiai.

## Istorija
Grinvilis įkurtas 1846 m., Makiniui Hauelui Raitui padovanojus žemę naujai apygardos sostinei įsteigti. Gyvenvietė pavadinta Teksaso revoliucijos generolo Tomo Dž. Grino garbei. Miestas (nuo 1873 m.) kūrėsi prie karavanų kelio Džefersonas–Ostinas. XIX a. 9-ajame dešimtmetyje ties Grinviliu susikirto keli geležinkeliai, miestas tapo svarbiu prekių krovos ir medvilnės auginimo centru. 1951 m. įkurta įmonė "Chance Vought Aircraft Co. ", pradėta plėtoti karinės aviacijos pramonė.

## Šaltiniai
2023–2024 m. Girabola

**2023–2024 m. [[Girabola]]** – Angolos aukščiausioji futbolo lyga. Sezonas prasidėjo 2023 m. rugsėjo mėn., o baigėsi 2024 m. birželio 1 d.

Lygoje rungtyniavo 16 komandų, iš kurių trys po sezono iškrito į 2024–2025 m. provincijos pirmenybes.

Čempionai ir antrosios vietos laimėtojas pateko į 2024–2025 m. CAF Čempionų lygos atrankas.

## 2023–2024 m. [[Girabola]]

* **[[Girabola]]** – aukščiausioji futbolo lyga. 2023–2024 m. dalyvavo 16 komandų.
* Lygos naujokai: Kabuscorp, São Salvador, CR União de Malanje
* Čempionais tapo Petro de Luanda.

### [[2023–2024 m. Girabola]] sezonas

*  Escolinha Isaac pašalinti iš čempionato dėl finansinių problemų. Visi pasiekimai buvo anuliuoti.

## Taip pat skaitykite
* Girabola

## Išnašos
 

## Nuorodos
* RSSSF duomenų bazė (2023–2024 m. Girabola sezonas);
* Soccerway duomenų bazė (2023–2024 m. Girabola sezonas);
* zerozero.pt  (Girabola sezonai pagal zerozero.pt);
Lūpiniai priebalsiai

**Lūpiniai priebalsiai** – priebalsiai, tariami arba abiem lūpom (abilūpinė artikuliacija), arba apatinę lūpą liečiant prie viršutinių dantų (lūpų dantinė artikuliacija).

Lūpų suapvalinimas, arba labializacija, kaip papildoma artikuliacija gali būti pasitelkta tariant kitų tipų priebalsius, pavyzdžiui, anglų kalbos sulūpintą gomurinį aproksimantą [w].

## Skirstymas

Lūpiniai priebalsiai skirstomi į du artikuliavimo pogrupius:

* Abilūpinius priebalsius
* Lūpų dantinius priebalsius

Nedaug kalbų lūpinius priebalsius skirsto tik pagal šį kriterijų. Pavyzdžiui, evių kalboje vartojami abiejų tipų pučiamieji. Tačiau daugumai pasaulio kalbų vien pats sulūpinimas yra svarbi foneminė specifikacija.

## Lietuvių kalba
Lietuvių kalboje vartojami šie lūpiniai priebalsiai: abilūpiniai nosiniai sklandieji [m] ir [mʲ], abilūpiniai sprogstamieji [p], [pʲ] ir [b], [bʲ], lūpų dantiniai sklandieji [v], [vʲ] ir lūpų dantiniai pučiamieji [f], [fʲ]. Priebalsiai [f], [fʲ] lietuvių kalboje pradėti vartoti palyginti neseniai ir sutinkami daugiausia skoliniuose, tarptautiniuose žodžiuose, pavyzdžiui, *fabrikas, fonetika, filmas, futbolas*.
## Išnašos
Kingsvilis

**Kingsvilis** () – miestas Jungtinėse Amerikos Valstijose, pietų Teksase, 64 km į pietvakarius nuo Korpus Kristi, 246 km į pietus nuo San Antonijaus. Klebergo apygardos centras. Eina Hiustono–Braunsvilio geležinkelis ir plentas. Veikia naftos chemijos gamykla, apylinkėse išgaunamos gamtinės dujos. Veikia karinių oro pajėgų bazė, koledžas, Teksaso A&M universiteto Kingsvilio skyrius (nuo 1925 m.). Kingsvilyje yra didžiausios šalyje Kingo rančos būstinė.

2020 m. 71,9 % miesto gyventojų buvo lotynoamerikiečiai, 19,2 % – baltieji, 3,8 % – afroamerikiečiai, 3 % – azijiečiai, 1,4 % – mišrios kilmės.

## Istorija
Kingsvilio žemės padovanotos Henrietos King, o gyvenvietė pradėta kurti 1904 m. kaip geležinkelių kontora. Plėtota ganyklinė gyvulininkystė. Miestas nuo 1911 m., apygardos centras nuo 1913 m.

## Šaltiniai